ริการ์โด โรดริเกซ (นักฟุตบอล)

ริการ์โด อีวาน โรดริเกซ อารายา (เกิดวันที่ 25 สิงหาคม ค.ศ. 1992) เป็นนักฟุตบอลชาวสวิสที่เล่นในตำแหน่งแบ็กซ้ายให้กับเปเอสเฟในเนเธอร์แลนด์ โดยยืมตัวจากมิลานในเซเรียอา และทีมชาติสวิตเซอร์แลนด์ เขาถูกขนานนามว่าเป็นกองหลังที่สมบูรณ์ โดยมีความสามารถในการโหม่งที่แข็งแกร่ง และการเปิดบอลไปยังเป้าหมายได้อย่างแม่นยำ นอกจากนี้ เขายังความโดดเด่นในด้านการเล่นลูกเซ็ตพีซและการยิงลูกโทษ

บิดาของเขาเป็นชาวสเปน มารดาเป็นชาวชิลีเชื้อสายบาสก์ โรดริเกซเริ่มเล่นฟุตบอลอาชีพกับซือริชใน ค.ศ. 2010 โดยก่อนหน้านี้เขาอยู่ในทีมชุดเยาวชนเป็นระยะเวลา 8 ปี ต่อมาเขาถูกขายให้กับเฟาเอ็ฟเอ็ล ว็อลฟส์บวร์คในเดือนมกราคม ค.ศ. 2012 ด้วยค่าตัว 7.5 ล้านปอนด์ เขาลงเล่นให้กับว็อลฟส์บวร์ครวมทุกรายการทั้งสิ้น 184 นัด ยิงได้ 22 ประตู และพาทีมคว้าแชมป์เดเอ็ฟเบ-โพคาลและเดเอ็ฟเอ็ล-ซูเพอร์คัพใน ค.ศ. 2015 ต่อมาเขาเซ็นสัญญากับเอซี มิลาน ใน ค.ศ. 2017

โรดริเกซลงเล่นให้กับทีมชาติชุดเยาวชนครบทุกรุ่นอายุ โดยเคยพาทีมชาติคว้าแชมป์ฟุตบอลโลกเยาวชนอายุไม่เกิน 17 ปีใน ค.ศ. 2009 เขาได้เล่นให้กับทีมชาติชุดใหญ่มาตั้งแต่ ค.ศ. 2011 และได้ลงเล่นกว่า 60 นัด เขาเป็นส่วนหนึ่งของทีมชาติสวิสในการแข่งขันโอลิมปิกฤดูร้อน 2012, ฟุตบอลโลก 2014, ฟุตบอลชิงแชมป์แห่งชาติยุโรป 2016 และฟุตบอลโลก 2018 ใน ค.ศ. 2014 เขาได้รับการลงคะแนนให้เป็นนักฟุตบอลสวิสยอดเยี่ยมแห่งปี

เกียรติประวัติ

สโมสร 
เฟาเอ็ฟเอ็ล ว็อลฟส์บวร์ค
 เดเอ็ฟเบ-โพคาล: 2014–15
 เดเอ็ฟเอ็ล-ซูเพอร์คัพ: 2015

ทีมชาติ 
สวิตเซอร์แลนด์
 ฟุตบอลโลกเยาวชนอายุไม่เกิน 17 ปี: 2009

รางวัลส่วนตัว 
 ผู้เล่นยอดเยี่ยมแห่งฤดูกาลของแฟนสโมสรฟุตบอลซือริช: 2011–12
 นักฟุตบอลสวิสยอดเยี่ยมแห่งปี: 2014

อ้างอิง

แหล่งข้อมูลอื่น 

 Profile  at VfL Wolfsburg
 Profile at FC Zürich
 FIFA Profile 
 UEFA Profile
 Bundesliga Profile
 Sky Sports Profile
 

บุคคลจากซือริช
นักฟุตบอลชาวสวิส
กองหลังฟุตบอล
ผู้เล่นสโมสรฟุตบอลซือริช
ผู้เล่นเฟาเอ็ฟเอ็ล ว็อลฟส์บวร์ค
ผู้เล่นเอซี มิลาน
ผู้เล่นเปเอสเฟ ไอนด์โฮเฟิน
ผู้เล่นในสวิสซูเปอร์ลีก
ผู้เล่นในบุนเดิสลีกา
ผู้เล่นในเซเรียอา
นักฟุตบอลทีมชาติสวิตเซอร์แลนด์
นักฟุตบอลในโอลิมปิกฤดูร้อน 2012
ผู้เล่นในฟุตบอลโลก 2014
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
ชาวสวิสเชื้อสายสเปน
ชาวสวิสเชื้อสายบาสก์